CELEX: 32019D1752
Language: et
Date: 2019-02-25 00:00:00
Title: Komisjoni rakendusotsus (EL) 2019/1752, 25. veebruar 2019, millega kehtestatakse küsimustikud ning liikmesriikide poolt vastavalt Euroopa Parlamendi ja nõukogu määrusele (EL) 2017/852 koostatavate aruannete vorm ja esitamise sagedus (teatavaks tehtud numbri C(2019) 1423 all) (EMPs kohaldatav tekst)

23.10.2019   
               
               
                  ET
               
               
                  Euroopa Liidu Teataja
               
               
                  L 269/5
               
            
         KOMISJONI RAKENDUSOTSUS (EL) 2019/1752,
         25. veebruar 2019,
         millega kehtestatakse küsimustikud ning liikmesriikide poolt vastavalt Euroopa Parlamendi ja nõukogu määrusele (EL) 2017/852 koostatavate aruannete vorm ja esitamise sagedus
         
            (teatavaks tehtud numbri C(2019) 1423 all)
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. mai 2017. aasta määrust (EL) 2017/852 elavhõbeda kohta ja millega tunnistatakse kehtetuks määrus (EÜ) nr 1102/2008, (1) eriti selle artikli 18 lõike 2 teist lõiku,
         ning arvestades järgmist:
         
                     (1)
                  
                  
                     Määruse (EL) 2017/852 artikli 18 lõike 1 kohaselt peavad liikmesriigid esitama komisjonile aruande ning tegema selle internetis avalikkusele kättesaadavaks 1. jaanuariks 2020 ja seejärel nõuetekohaste ajavahemike järel; aruanne peab sisaldama teavet kõnealuse määruse rakendamise kohta ja nimetatud sättes loetletud teatavat muud liiki teavet.
                  
               
                     (2)
                  
                  
                     Liikmesriikide poolt määruse (EL) 2017/852 artikli 18 lõike 1 kohaselt esitatavate aruannete jaoks kasutatavad küsimustikud tuleks koostada nii, et need aitaksid komisjonil koostada Euroopa Parlamendile ja nõukogule aruande kõnealuse määruse rakendamise ja läbivaatamise kohta vastavalt selle artikli 19 lõikele 2. Samuti peaksid need võimaldama liidul täita tema aruandekohustust vastavalt Jaapanis Kumamotos 10. oktoobril 2013 vastu võetud Minamata elavhõbedakonventsiooni (edaspidi „konventsioon“) artiklile 21.
                  
               
                     (3)
                  
                  
                     Kuigi määrusele (EL) 2017/852 vastavate aruandlusega seotud küsimustikega ei tohi kõnealuse määruse artikli 18 lõike 2 teise lõigu kohaselt dubleerida konventsiooniosaliste aruandekohustust, nagu on sätestatud konventsiooniosaliste konverentsi esimesel istungil vastu võetud otsuses MC-1/8, (2) on asjakohane, et need hõlmaksid teatavaid otsuses MC-1/8 käsitletud aruandluspunkte, et täpsustada üksikasjalikumalt nõutav teave, mis võimaldaks määruse (EL) 2017/852 rakendamist tõhusalt hinnata.
                  
               
                     (4)
                  
                  
                     Teavet elavhõbeda ja selliste elavhõbedasegude impordi kohta, mille elavhõbedasisaldus on vähemalt 95 massiprotsenti, tuleks anda igal aastal, võttes arvesse, kui suurt mõju võib elavhõbeda väärkasutamine avaldada keskkonnale ja inimeste tervisele. Kuid halduskoormuse vähendamiseks tuleks sellise teabe esitamise kohustusest loobuda, kui liikmesriik esitab komisjonile koopia vormi(de)st, mida kasutati impordiks kirjaliku nõusoleku andmisel või sellest keeldumisel vastavalt määruse (EL) 2017/852 artikli 4 lõike 1 teisele lõigule.
                  
               
                     (5)
                  
                  
                     Kui esitatav teave on seotud selliste kindla geograafilise asukohaga üksustega nagu tööstusrajatised ja -alad, tuleks teave esitada vastavalt Euroopa Parlamendi ja nõukogu direktiivile 2007/2/EÜ (3).
                  
               
                     (6)
                  
                  
                     Küsimustikes tuleks käsitleda määruse (EL) 2017/852 peamisi sätteid, kaasa arvatud need, mis puudutavad elavhõbeda ja elavhõbedaühendite kasutamise lõpetamist tootmisprotsessides, käsitöönduslikus ning väiksemahulises kullakaevandamises ja -töötlemises ja hambaamalgaamis ning nendes tuleks küsida teavet märkimisväärsete raskuste kohta kõnealuse määruse muude sätete rakendamisel. Lisaks tuleks nendega küsida teavet tulemuslikkuse põhinäitajate kohta, sealhulgas andmeid elavhõbedaga kauplemise ja ladustatud või kõrvaldatud elavhõbeda koguste kohta.
                  
               
                     (7)
                  
                  
                     Käesoleva otsusega ettenähtud meetmed on kooskõlas määruse (EL) 2017/852 artikli 22 lõike 1 kohaselt asutatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Liikmesriigid peavad selleks, et anda komisjonile aru määruse (EL) 2017/852 artikli 4 rakendamise kohta vastavalt kõnealuse määruse artikli 18 lõikele 1, kasutama käesoleva otsuse I lisas esitatud küsimustikku.
            
            
               2.   I lisa punktis 1.1 osutatud teave tehakse komisjonile kättesaadavaks iga aasta (N) 31. jaanuariks aruandeaasta N-1 kohta.
               I lisa punktis 1.2 osutatud teave tehakse komisjonile kättesaadavaks iga aasta (N) 30. septembriks aruandeaasta N-1 kohta.
            
            
               3.   I lisa punktis 1.1 osutatud teavet ei nõuta, kui liikmesriik esitab komisjonile koopia vormi(de)st, mida kasutati impordiks kirjaliku nõusoleku andmisel või sellest keeldumisel vastavalt määruse (EL) 2017/852 artikli 4 lõike 1 teisele lõigule aruandeaasta N-1 jooksul. Liikmesriigid peavad sellised koopiad tegema kättesaadavaks hiljemalt iga aasta (N) 31. jaanuariks aruandeaasta N-1 kohta, või nad võivad otsustada teha need kättesaadavaks igal ajal aruandeperioodi N-1 jooksul.
            
         
         
            Artikkel 2
            
               1.   Liikmesriigid peavad selleks, et anda komisjonile aru vastavalt määruse (EL) 2017/852 artikli 18 lõikele 1, välja arvatud aru andmine kõnealuse määruse artikli 4 rakendamise kohta, kasutama käesoleva otsuse II lisas esitatud küsimustikku.
            
            
               2.   II lisas esitatud teave tuleb teha komisjonile kättesaadavaks vastavalt järgmisele ajakavale:
               
                           a)
                        
                        
                           esimene aruanne, mis hõlmab aruandeaastaid 2017 ja 2018, tehakse kättesaadavaks hiljemalt 1. jaanuaril 2020;
                        
                     
                           b)
                        
                        
                           teine aruanne, mis hõlmab aruandeperioodi 2019–2020, tehakse kättesaadavaks hiljemalt 30. septembril 2021;
                        
                     
                           c)
                        
                        
                           kolmas aruanne, mis hõlmab aruandeperioodi 2021–2022, tehakse kättesaadavaks hiljemalt 30. septembril 2023;
                        
                     
                           d)
                        
                        
                           neljas aruanne, mis hõlmab aruandeperioodi 2023–2024, tehakse kättesaadavaks hiljemalt 30. septembril 2025;
                        
                     
                           e)
                        
                        
                           viies aruanne, mis hõlmab aruandeperioodi 2025–2028, tehakse kättesaadavaks hiljemalt 30. septembril 2029.
                        
                     
         
         
            Artikkel 3
            Käesolev otsus on adresseeritud liikmesriikidele.
         
         
            Brüssel, 25. veebruar 2019
            
               
                  Komisjoni nimel
               
               Karmenu VELLA
               
                  komisjoni liige
               
            
         
         
            (1)  ELT L 137, 24.5.2017, lk 1.
         
            (2)  Otsus MC-1/8 „Timing and format of reporting by the parties“, Minamata elavhõbedakonventsiooni osaliste konverentsi aruanne esimese istungi kohta (http://www.mercuryconvention.org).
         
            (3)  Euroopa Parlamendi ja nõukogu 14. märtsi 2007. aasta direktiiv 2007/2/EÜ, millega rajatakse Euroopa Ühenduse ruumiandmete infrastruktuur (INSPIRE) (ELT L 108, 25.4.2007, lk 1).
      
      
         
            I LISA
            
               Küsimustik
            
            
               Impordipiiranguid käsitlev teave, mille liikmesriigid peavad komisjonile kättesaadavaks tegema, et anda aru määruse (EL) 2017/852 rakendamise kohta
            
            
               Artikkel 4.
               Impordipiirangud
               
                  1.   Kas liikmesriik on andnud vastavalt määruse (EL) 2017/852 artikli 4 lõike 1 teise lõigule elavhõbeda ja elavhõbedasegude impordiks kirjaliku nõusoleku?
                  Kui vastus on „jah“, esitage järgmine teave:
                  
                              1.1.
                           
                           
                              Elavhõbe ja elavhõbedasegud, mida ei käsitata jäätmetena (1)
                              
                              
                                          i)
                                       
                                       
                                          Imporditud elavhõbeda ja elavhõbedasegude kogus.
                                       
                                    
                                          ii)
                                       
                                       
                                          Imporditud elavhõbeda ja elavhõbedasegude kasutusotstarve (tonni aastas kasutusotstarbe kohta).
                                       
                                    
                        
                              1.2.
                           
                           
                              Jäätmetena käsitatav elavhõbe
                              
                                          i)
                                       
                                       
                                          Imporditud elavhõbedajäätmete kogus.
                                       
                                    
                                          ii)
                                       
                                       
                                          Kavandatud kõrvaldamis- või taaskasutustoimingud (tonni aastas kavandatud toimingu kohta) (2).
                                          
                                                      —
                                                   
                                                   
                                                      Ajutise kõrvaldamise või taaskasutamise toimingu jaoks kavandatud impordi korral esitage teave kavandatud edasise mitteajutise kõrvaldamise või taaskasutamise toimingu kohta (3)
                                                      
                                                   
                                                
                                                      —
                                                   
                                                   
                                                      Muu kui ajutise taaskasutamise toimingu jaoks kavandatud impordi korral esitage teave mitteajutise taaskasutamise toimingu tulemusel saadud materjali kavandatud kasutuse kohta.
                                                   
                                                
                                    
                        
            
            
               (1)  Punktis 1.1 osutatud teavet ei nõuta, kui liikmesriik esitab komisjonile koopia vormi(de)st, mida kasutati impordiks kirjaliku nõusoleku andmisel või sellest keeldumisel vastavalt määruse (EL) 2017/852 artikli 4 lõike 1 teisele lõigule aruandeaasta N-1 jooksul.
            
               (2)  Teave kõrvaldamis- või taaskasutustoimingute liigi kohta tuleb esitada 22. märtsi 1989. aasta ohtlike jäätmete riikidevahelise veo ja nende kõrvaldamise kontrolli Baseli konventsiooni (EÜT L 39, 16.2.1993, lk 3) IV lisa A ja B osas kehtestatud koodide abil.
            
               (3)  „Ajutise kõrvaldamise“ ja „ajutise taaskasutamise“ toimingud on määratletud Euroopa Parlamendi ja nõukogu 14. juuni 2006. aasta määruse (EÜ) nr 1013/2006 (jäätmesaadetiste kohta) (ELT L 190, 12.7.2006, lk 1) artikli 2 lõigetes 5 ja 7.
         
      
      
         
            II LISA
            
               Küsimustik
            
            
               Muu kui impordipiiranguid käsitlev teave, mille liikmesriigid peavad komisjonile kättesaadavaks tegema, et anda aru määruse (EL) 2017/852 rakendamise kohta
            
            
               Märkus 1. Kui vastus küsimusele 1.2 ja/või 2.1 on „jah“, siis ei nõuta küsimuse 1.2 punktide i–v ja/või küsimuse 2.1 punktiga i seotud teavet, kui kogu teave on esitatud aruandes, mille liikmesriigid esitavad vastavalt Minamata konventsiooni artikli 21 kohaselt kehtestatud aruandekohustusele, ja kui asjakohane aruanne on tehtud komisjonile kättesaadavaks vastavalt määruse (EL) 2017/852 artikli 18 lõikele 3.
            
               Märkus 2. Tärniga tähistatud küsimustele vastamine on vabatahtlik.
            1.   Määruse (EL) 2017/852 artikli 7 lõiked 1 ja 2: tootmine
            
            
                     
                        1.1.
                     
                     
                        Kas järgmised tootmisprotsessid, mille puhul kasutatakse elavhõbedat ja elavhõbedaühendeid, on lõpetatud määruse (EL) 2017/852  (1)
                            III lisa I osas osutatud kuupäevadeks?
                     
                  
                     
                        1.1.1.
                     
                     
                        Vinüülkloriidi tootmine (tuleb lõpetada hiljemalt 1. jaanuariks 2022)
                        Kui vastus on „ei“, esitage järgmine teave:
                        
                                    i)
                                 
                                 
                                    põhjus(ed) kõnealuse tootmisprotsessi jätkamiseks pärast lõpetamise kuupäeva;
                                 
                              
                                    ii)
                                 
                                 
                                    kõnealuse tootmisprotsessi lõpetamiseks võetud või kavandatud meetmed ja nende ajakava.
                                 
                              
                  
                     
                        1.1.2.
                     
                     
                        Kloorleelise tootmine (tuleb lõpetada hiljemalt 11. detsembriks 2017)
                        Kui vastus on „ei“, esitage järgmine teave:
                        
                                    i)
                                 
                                 
                                    põhjus(ed) kõnealuse tootmisprotsessi jätkamiseks pärast lõpetamise kuupäeva;
                                 
                              
                                    ii)
                                 
                                 
                                    kõnealuse tootmisprotsessi lõpetamiseks võetud või kavandatud meetmed ja nende ajakava.
                                 
                              
                  
                     
                        1.1.3.
                     
                     
                        Naatrium- või kaaliummetülaadi või -etülaadi tootmine (tuleb lõpetada hiljemalt 1. jaanuariks 2028)
                        Kui vastus on „ei“, esitage järgmine teave:
                        
                                    i)
                                 
                                 
                                    põhjus(ed) kõnealuse tootmisprotsessi jätkamiseks pärast lõpetamise kuupäeva;
                                 
                              
                                    ii)
                                 
                                 
                                    kõnealuse tootmisprotsessi lõpetamiseks võetud või kavandatud meetmed ja nende ajakava.
                                 
                              
                  
                     
                        1.1.4.
                     
                     
                        Polüuretaani tootmine (tuleb lõpetada hiljemalt 1. jaanuariks 2018)
                        Kui vastus on „ei“, esitage järgmine teave:
                        
                                    i)
                                 
                                 
                                    põhjus(ed) kõnealuse tootmisprotsessi jätkamiseks pärast lõpetamise kuupäeva;
                                 
                              
                                    ii)
                                 
                                 
                                    kõnealuse tootmisprotsessi lõpetamiseks võetud või kavandatud meetmed ja nende ajakava.
                                 
                              
                  
                     
                        1.2.
                     
                     
                        Kas liikmesriigi territooriumil on naatrium- või kaaliummetülaati või -etülaati tootvaid käitiseid, mille tootmisprotsessis kasutatakse elavhõbedat ja elavhõbedaühendeid määruse (EL) 2017/852 III lisa II osas osutatud viisil?
                        Kui vastus on „jah“, esitage iga asjaomase käitise kohta järgmine teave:
                        
                                    i)
                                 
                                 
                                    kordumatu tunnus vastavalt direktiivi 2007/2/EÜ nõuetele;
                                 
                              
                                    ii)
                                 
                                 
                                    iga käitise iga-aastane tootmisvõimsus (tonni aastas) 2017. aasta ja sellele järgnevate aastate kohta;
                                 
                              
                                    iii)
                                 
                                 
                                    kas igas käitises on kasutatud või kasutatakse endiselt elavhõbedat, mis on kaevandatud põhimaavarana;
                                 
                              
                                    iv)
                                 
                                 
                                    2010. aasta kohta igast elavhõbeda ja elavhõbedaühendite käitisest pärinev otsene ja kaudne heide õhku, vette ja pinnasesse tooteühiku kohta (mida väljendatakse kilogrammina elavhõbedat ja elavhõbedaühendeid kilotonni toodetud naatrium- või kaaliummetülaadi või -etülaadi kohta);
                                 
                              
                                    v)
                                 
                                 
                                    2020. aasta ja järgmiste aastate kohta igast elavhõbeda ja elavhõbedaühendite käitisest pärinev otsene ja kaudne heide õhku, vette ja pinnasesse tooteühiku kohta (mida väljendatakse kilogrammina elavhõbedat ja elavhõbedaühendeid kilotonni toodetud naatrium- või kaaliummetülaadi või -etülaadi kohta).
                                 
                              
                  2.   Määruse (EL) 2017/852 artikkel 9: käsitöönduslik ja väiksemahuline kullakaevandamine ja -töötlemine
            
            
                     
                        2.1.
                     
                     
                        Kas liikmesriigil on tõendeid selle kohta, et nende territooriumil kasutatakse rohkem kui üksikjuhtudel kulla eraldamiseks elavhõbeamalgaami?
                        Kui vastus on „jah“, esitage järgmine teave:
                        
                                    i)
                                 
                                 
                                    Kas liikmesriigi pädev asutus on töötanud välja ning rakendanud käsitöönduslikku ja väiksemahulist kullakaevandamist ja -töötlemist käsitleva riikliku kava vastavalt määruse (EL) 2017/852 artikli 9 lõikele 2 ja IV lisale?
                                    
                                                —
                                             
                                             
                                                Kui vastus on „jah“, esitage käsitöönduslikku ja väiksemahulist kullakaevandamist ja -töötlemist käsitleva riikliku kava veebilink.
                                             
                                          
                                                —
                                             
                                             
                                                Kui vastus on „ei“, esitage teave põhjuste kohta, miks ei ole käsitöönduslikku ja väiksemahulist kullakaevandamist ja -töötlemist käsitlevat riiklikku kava välja töötatud ja rakendatud, ning meetmete kohta, mis on võetud ja/või mida plaanitakse võtta sellise kava kehtestamiseks, ning seonduv ajakava.
                                             
                                          
                              
                  3.   Määruse (EL) 2017/852 artikkel 10: hambaamalgaam
            
            
                     
                        3.1.
                     
                     
                        Kas liikmesriigil on olnud märkimisväärseid probleeme määruse (EL) 2017/852 artikli 10 (hambaamalgaam) rakendamisel?
                        Kui vastus on „jah“, esitage järgmine teave:
                        
                                    i)
                                 
                                 
                                    probleemide laad ja ulatus;
                                 
                              
                                    ii)
                                 
                                 
                                    nende probleemide lahendamiseks võetud ja/või kavandatud meetmed ning seonduv ajakava.
                                 
                              
                  4.   Määruse (EL) 2017/852 artikkel 12: aruandlus suurallikate kohta
            
            
                     
                        4.1.
                     
                     
                        Esitage vastavalt määruse (EL) 2017/852 artikli 18 lõike 1 punktile c järgmine kokkuvõte teabest, mille ettevõtjad on saatnud liikmesriigi pädevale asutusele kõnealuse määruse artikli 12 lõigete 1 ja 2 alusel.
                     
                  
                     
                        4.1.1.
                     
                     
                        Asjaomaste käitiste loetelu määruse (EL) 2017/852 artikli 11 punktides a, b ja c osutatud suurallikate liigi kaupa ning vastavad tunnused:
                        
                                    i)
                                 
                                 
                                    kloorleelise tootmine:
                                    
                                                —
                                             
                                             
                                                käitiste loetelu;
                                             
                                          
                                                —
                                             
                                             
                                                direktiivi 2007/2/EÜ nõuetele vastavad kordumatud tunnused.
                                             
                                          
                              
                                    ii)
                                 
                                 
                                    maagaasi puhastamine:
                                    
                                                —
                                             
                                             
                                                käitiste loetelu;
                                             
                                          
                                                —
                                             
                                             
                                                direktiivi 2007/2/EÜ nõuetele vastavad kordumatud tunnused.
                                             
                                          
                              
                                    iii)
                                 
                                 
                                    värviliste metallide kaevandamine ja väljasulatamine:
                                    
                                                —
                                             
                                             
                                                käitiste loetelu;
                                             
                                          
                                                —
                                             
                                             
                                                direktiivi 2007/2/EÜ nõuetele vastavad kordumatud tunnused.
                                             
                                          
                              
                  
                     
                        4.1.2.
                     
                     
                        Küsimuse 4.1.1 punktide i, ii ja iii all loetletud igas käitises ladustatud elavhõbedajäätmete üldkogus iga aruandeaasta 31. detsembril iga aruandeperioodi jooksul, väljendatuna tonnides.
                     
                  
                     
                        4.1.3.
                     
                     
                        Elavhõbedajäätmete üldkogus (väljendatuna tonnides), mille küsimuse 4.1.1 all loetletud käitised saadavad aruandeperioodi igal aastal järgmistesse jäätmehoidlatesse:
                        
                                    i)
                                 
                                 
                                    elavhõbedajäätmete ajutise ladustamise rajatistesse saadetud elavhõbedajäätmete üldkogus,
                                 
                              
                                    ii)
                                 
                                 
                                    elavhõbedajäätmete muundamise ja vajaduse korral tahkestamisega tegelevatesse rajatistesse saadetud elavhõbedajäätmete üldkogus,
                                 
                              
                                    iii)
                                 
                                 
                                    elavhõbedajäätmete alalise ladustamisega tegelevatesse rajatistesse saadetud elavhõbedajäätmete üldkogus.
                                 
                              
                  
                     
                        4.2.
                     
                     
                        Muu asjakohane teave, mida liikmesriik soovib kättesaadavaks teha.
                     
                  5.   Määruse (EL) 2017/852 artikli 18 lõike 1 punktid d ja e: muu määruse (EL) 2017/852 artikli 18 alusel nõutav aruandlus
            
            
                     
                        5.1.
                     
                     
                        Esitage liikmesriigi territooriumil oleva elavhõbeda kohta järgmine teave:
                        
                                    i)
                                 
                                 
                                    selliste alade loend, kus iga aruandeaasta 31. detsembril asuvad üle 50 tonni suurused elavhõbedavarud, mis ei ole elavhõbedajäätmed, sealhulgas direktiivi 2007/2/EÜ nõuetele vastavad kordumatud tunnused;
                                 
                              
                                    ii)
                                 
                                 
                                    punktis i nimetatud asukohas ladustatud elavhõbeda (v.a elavhõbedajäätmed) üldkogus iga aruandeaasta 31. detsembril, väljendatuna tonnides.
                                 
                              
                  
                     
                        5.2.
                     
                     
                        Esitage liikmesriigi territooriumil olevate elavhõbedajäätmete kohta järgmine teave:
                        
                                    i)
                                 
                                 
                                    selliste alade loend, kuhu on iga aruandeaasta 31. detsembriks kogunenud üle 50 tonni elavhõbedajäätmeid, sealhulgas direktiivi 2007/2/EÜ nõuetele vastavad kordumatud tunnused;
                                 
                              
                                    ii)
                                 
                                 
                                    punktis i nimetatud asukohas kogunenud elavhõbedajäätmete üldkogus iga aruandeaasta 31. detsembril, väljendatuna tonnides.
                                 
                              
                  
                     
                        5.3.
                     
                     
                        Esitage järgmine teave, kui see on tehtud liikmesriigile kättesaadavaks:
                        
                                    i)
                                 
                                 
                                    selliste elavhõbeda allikate loend, millest aasta jooksul tarnitakse üle 10 tonni elavhõbedat, kaasa arvatud direktiivi 2007/2/EÜ nõuetele vastavad kordumatud tunnused;
                                 
                              
                                    ii)
                                 
                                 
                                    punktis i nimetatud allikast tarnitud elavhõbeda üldkogus iga aruandeaasta 31. detsembril, väljendatuna tonnides.
                                 
                              
                  6.   Viimane küsimus
            
            
                     
                        6.1.
                     
                     
                        Kas liikmesriigil on olnud märkimisväärseid probleeme rakendusmääruse (EL) 2017/852 rakendamisel?
                        Kui vastus on „jah“, esitage järgmine teave:
                        
                                    i)
                                 
                                 
                                    probleemide selgitus;
                                 
                              
                                    ii)
                                 
                                 
                                    teave esinenud raskuste ületamiseks võetud või kavandatud meetmete kohta ning seonduv ajakava.
                                 
                              
                  
                     
                        6.2.
                     
                     
                        Liikmesriik võib jagada teavet muude teostatud või kavandatud rakendamist edendavate algatuste kohta.
                     
                  
               (1)  Küsimustega 1.1.1, 1.1.2, 1.1.3 ja 1.1.4 seotud vastused ja teave on vaja anda üksnes esimeses aruandes, mis tuleb esitada pärast asjakohaseid lõpetamise kuupäevi.